TULTA JERUSALEMISTA
Shalom, rakkaat ystävät! Mukava liittyä seuraanne!
On suuri siunaus puhua teille täältä uudesta studiostamme -
ja olla teidän kanssanne.
Tahdon rohkaista ja vahvistaa teitä hengellisillä opetuksilla.
Aloitetaan jakeesta Luuk. 9:28.
"Noin kahdeksan päivää sen jälkeen kuin hän oli tämän puhunut, -
hän otti mukaansa Pietarin ja Johanneksen ja Jaakobin -
ja nousi vuorelle rukoilemaan.
Ja hänen rukoillessaan hänen kasvojensa näkö muuttui, -
ja hänen vaatteensa tulivat säteilevän valkoisiksi.
Ja katso, hänen kanssaan puhui kaksi miestä, ja ne olivat Mooses ja Elias.
He näkyivät kirkkaudessa ja puhuivat hänen poismenostansa, -
jonka hän oli saattava täytäntöön Jerusalemissa.
Mutta Pietari ja ne, jotka olivat hänen kanssansa, olivat unen raskauttamia; -
mutta kun he siitä heräsivät, näkivät he hänen kirkkautensa -
ja ne kaksi miestä, jotka seisoivat hänen luonansa.
Ja kun nämä olivat eroamassa hänestä, sanoi Pietari Jeesukselle: -
'Mestari, meidän on tässä hyvä olla; -
tehkäämme kolme majaa, sinulle yksi ja Moosekselle yksi ja Elialle yksi'.
Mutta hän ei tiennyt, mitä sanoi.
Ja hänen tätä sanoessaan tuli pilvi ja peitti heidät varjoonsa; -
ja he peljästyivät joutuessaan pilveen. Ja pilvestä kuului ääni, joka sanoi: -
'Tämä on minun Poikani, se valittu; kuulkaa häntä'.
Ja äänen kuuluessa he huomasivat Jeesuksen olevan yksin.
Ja he olivat siitä vaiti eivätkä niinä päivinä ilmoittaneet kenellekään -
mitään siitä, mitä olivat nähneet."
Mielenkiintoista, että Jeshua otti mukaansa läheisimmät ystävänsä, -
edistyneimmät opetuslapsensa.
Hän valmisti heitä johtamaan tulevaa messiaanista liikettä, -
joka nousisi Jerusalemissa ja levittäytyisi sieltä koko maailmaan.
Jeshua otti Pietarin, jonka Hän asetti omaksi sijaisekseen, -
ja Johanneksen, joka sai suuren ja syvällisen ilmoituksen, -
jonka voimme lukea Uudesta testamentista, -
sekä Jaakobin, -
joka sai ensimmäisenä kärsiä evankeliumin puolesta.
Herodes katkaisi hänen kaulansa.
Jeshua otti heidät mukaansa rukoilemaan.
Opetuslasten oli siis tarkoitus rukoilla Hänen kanssaan, -
mutta miksi he eivät rukoilleet?
Näin Kirjoitukset kertovat.
Jeshua nousi rukoilemaan aamuvarhaisella, -
kun oli vielä pimeää.
Siihen aikaan ihmiset haluavat vielä nukkua.
Opetuslapset nukahtivat, -
kun Opettaja rukoili ja etsi Isän kasvoja.
Sitten tapahtui jotain mielenkiintoista: Jeshuan kasvot muuttuivat.
Hänen vaatteensakin muuttuivat säteilevän valkoisiksi.
Mikä merkitys sillä on meille?
Jeshuan ei tietenkään tarvitse muuttua. Hän on täydellinen.
Jumalan kirkkaus tuli Hänen päälleen Hänen rukoillessaan.
Mikä on rukouksen tarkoitus? Miksi rukoilemme?
Siksi, että Jumalan kirkkaus laskeutuisi päällemme.
Emme me rukoile muuten vain, -
vaan odotamme, että Pyhä Henki tulisi päällemme.
Ei rukous ole vain sanojen höpöttämistä ilmaan, -
jos vaikka jotain tapahtuisi, tai sitten ei.
Rukoilemme, että Pyhä Henki tulisi luoksemme.
Pyhä Henki tietysti asuu meissä, jos uskomme, että Jeshua on Herra.
On kuitenkin sellaisia hetkiä, jolloin Pyhä Henki tulee päällemme, -
ja elämämme muuttuu.
Jumalan kirkkaus muuttaa ihmisen.
Rukous on annettu ennen kaikkea muuttamaan meitä itseämme.
Pyydämme rukouksessa siunausta ja monenlaisia asioita, -
tahdomme muuttua ja uudistua.
Tahdomme muuttua Jeshuan, Jumalan Pojan, kaltaiseksi.
Sitä varten rukous on annettu uudelle luomukselle, -
sille, joka on uudestisyntynyt Hengestä.
Uudestisyntynyt haluaa kasvaa yhä enemmän Jeshuan kaltaiseksi, -
kohti Messiaan vanhurskautta.
Sitten vuorella tapahtui jotain mielenkiintoista.
Sinne tuli Mooses ja Elia.
Mooses edustaa Israelin kansaa -
ja ennen kaikkea Siinailla annettua Tooraa.
Elia edustaa profetiaa.
Menneiden vuosisatojen rabbit puhuivat Elian kanssa -
ja kirjoittivat siitä.
Juutalaisuudessa odotetaan profeetta Eliaa, -
joka kruunaisi Messiaan kuninkaaksi.
Messiashan on kuningas.
Miksi Mooses ja Elia siis tulivat sinne?
He tulivat vahvistamaan Jeshuaa.
Jeshua oli jo kertonut opetuslapsilleen, -
että Hänen oli mentävä Jerusalemiin, -
kuoltava siellä ja lähdettävä tästä maailmasta.
Niin Toora, Profeetat ja Kirjoitukset kävisivät toteen.
Yhtäkkiä näemme tämän kuvan: -
Jeshua kirkkaudessaan, jonka Isä oli Hänelle antanut, -
ja Mooseksen ja Elian kirkkaudessaan vahvistamassa Jeshuaa.
Se tarkoittaa sitä, että kun rukoilemme, -
saan voimaa Jumalan Sanasta, Toorasta ja Kirjoituksista, -
ja profeetallisesta sanasta.
Jeshua rukoili, ja ne tulivat vahvistamaan Häntä.
Tooran mukaan se, joka täyttää lain, elää.
Toora sanoo siis, että me kaikki kuolemme, -
niin juutalaiset kuin pakanatkin.
Jeshua kuitenkin otti sen rangaistuksen päälleen.
Siksi Hänen piti kuolla Jerusalemissa.
Hän kärsi Tooran säätämän rangaistuksen.
Sen Mooses tuli vahvistamaan.
Toora lupaa myös, että Herra siunaa sitä, joka täyttää lain, -
ja Jeshua täytti sen täydellisesti.
Entä mitä Elia teki? Hänkin vahvisti Jeshuaa.
Hän sanoi, ettei Jeshua ainoastaan kuole, vaan myös nousee ylös.
Näin Kirjoitukset lupaavat.
He keskustelivat Jeshuan kanssa ja rohkaisivat Häntä.
Kun rukoilemme ja luemme Jumalan Sanaa, -
saamme rohkaisua ja kasvamme hengessä.
Jeshualle oli tärkeää nousta vuorelle rukoilemaan, -
joten se on tärkeää myös meille.
Vuori on korkea yksinäinen paikka.
Siellä voimme olla kaiken turhuuden ulottumattomissa.
Voimme keskittyä Jumalaan, taivaalliseen Isään.
Yhtäkkiä muutumme.
Mooseksen laki ja Kirjoitusten profetiat puhuttelevat meitä.
Tietysti myös Uusi testamentti vahvistaa meitä.
Mitä sitten tapahtui?
"He näkyivät kirkkaudessa ja puhuivat hänen poismenostansa, -
jonka hän oli saattava täytäntöön Jerusalemissa.
Mutta Pietari ja ne, jotka olivat hänen kanssansa, olivat unen raskauttamia; -
mutta kun he siitä heräsivät, näkivät he hänen kirkkautensa -
ja ne kaksi miestä, jotka seisoivat hänen luonansa."
Se oli Jeshuan kirkkaus.
Messias on Moosesta ja Eliaa suurempi.
Sinne tuli myös pilvi. Se kuvastaa Pyhää Henkeä.
Muistattehan, että pilvi johdatti Israelin kansaa erämaassa, -
ja yöllä se loisti tulipatsaana.
Se oli Jumalan Henki.
Pilvestä kuului ääni. Se oli Pyhä Henki.
Tajusin, -
että ellemme ota vastaan Mooseksen lakia, -
emmekä profeettojen kirjoituksia emmekä psalmeja, -
vaan hyppäämme suoraan Uuteen testamenttiin sanoen, -
että vain se on tärkeä, -
niin Pyhä Henki ei tule.
Pyhä Henki on siellä, -
missä Jumalan Sana on kokonaisuudessaan.
Pilvi laskeutui, ja mitä sitten tapahtui?
"Ja hänen tätä sanoessaan tuli pilvi ja peitti heidät varjoonsa; -
ja he peljästyivät joutuessaan pilveen."
Pilvi on mainittu jo kaksi kertaa, ja sitten kolmas kerta: -
"Ja pilvestä kuului ääni, joka sanoi: -
'Tämä on minun Poikani, se valittu; kuulkaa häntä'."
Siinä on jälleen yksi ilmoitus.
Mooses ja Elia seisoivat siinä ja sitten katosivat, -
ja sitten tuli pilvi, jossa seisoi vain Jeshua.
Ja itse Jumala puhui Pyhässä Hengessään.
Hän sanoi: "Kuulkaa Poikaani!"
Oli tullut aika kuulla -
Jumalan Poikaa, Jeshuaa.
Jos Häntä ei kuuntele, -
lain noudattaminen ja Elian odottaminen on turhaa.
Jeshua on otettava vastaan Esikoisena, Jumalan Ystävänä.
Kuningas Daavid antoi muuten Salomolle sen nimen, Jedidja.
Jos ei kuuntele Jumalan Poikaa, -
niin vaikka kuinka kuulisi Moosesta ja Eliaa, -
kunniakkaita Jumalan miehiä, -
se kaikki on turhaa.
Siirrytään Heprealaiskirjeen ensimmäiseen lukuun.
Miten Jeshuaa kuunnellaan?
Meille on annettu Kirjoitukset ja Pyhä Henki.
Kiitos Herralle Pyhästä Hengestä!
Uskon, että Paavali kirjoitti Heprealaiskirjeen.
Mitä hän sanoo?
Toistan: ilman Moosesta ja Eliaa ei ole Pyhää Henkeä.
Jos haluat hypätä suoraan Uuteen testamenttiin -
lukematta Tooraa, Profeettoja ja Kirjoituksia, se ei toimi.
Siksi Paavali kirjoitti Timoteukselle: -
"...koska jo lapsuudestasi saakka tunnet pyhät kirjoitukset, -
jotka voivat tehdä sinut viisaaksi..." Sen viisauden antaa Pyhä Henki.
Pyhän Hengen täyteyteen tarvitaan sekä Mooses että Elia, -
mutta vain Jeshua Messiaan kautta.
Jeshua on tie Tooraan, Profeettoihin ja Kirjoituksiin.
Uusi liitto solmittiin Jeshuan veren kautta.
Hepr. 1:1: -
"Sittenkuin Jumala muinoin monesti ja monella tapaa -
oli puhunut isille profeettain kautta, -
on hän näinä viimeisinä päivinä puhunut meille Pojan kautta, -
jonka hän on pannut kaiken perilliseksi, -
jonka kautta hän myös on maailman luonut..."
Vaikuttavia sanoja!
"Näinä viimeisinä päivinä..." Näin kirjoitettiin 2000 vuotta sitten!
Miten paljon lähempänä ne päivät ovat nyt!
Ne eivät ole vain lähellä, vaan tässä ja nyt.
Näemme, mitä maailmassa tapahtuu: hävityksen kauhistus!
Sitäkin enemmän meidän on kuultava Jumalan Pojan ääntä.
Se on Pyhän Hengen ääni sisällämme.
Room. 8:16 puhuu siitä: -
"Henki itse todistaa meidän henkemme kanssa, -
että me olemme Jumalan lapsia."
Hän myös ohjaa meitä Jumalan Sanan mukaan.
Kaikki se, mitä Jumalan Sanassa on, ohjaa meitä oikealle tielle.
"Hän ohjaa minut oikealle tielle nimensä tähden."
Jeshuan ääni on Pyhä Henki, -
Jumalan ääni siinä pilvessä.
Se ääni, jonka ensimmäiset opetuslapset kuulivat.
Sitten kun Jeshua oli kuollut ja ylösnoussut, -
ja kun Hän oli vuodattanut Hengen heidän päälleen, -
heistä tuli todistajia.
"...kun Pyhä Henki tulee teihin, niin te saatte voiman, -
ja te tulette olemaan minun todistajani..."
Meidät kaikki on kutsuttu todistajiksi.
Meidän on kuitenkin kuultava Jeshuan ääntä -
ollaksemme hyviä todistajia.
Hepr. 1:3: "...ja joka, ollen hänen kirkkautensa säteily -
ja hänen olemuksensa kuva ja kantaen kaikki voimansa sanalla, -
on, toimitettuaan puhdistuksen synneistä, -
istunut Majesteetin oikealle puolelle korkeuksissa, -
tullen enkeleitä niin paljoa korkeammaksi, -
kuin hänen perimänsä nimi on jalompi kuin heidän.
Sillä kenelle enkeleistä hän koskaan on sanonut: -
'Sinä olet minun Poikani, tänä päivänä minä sinut synnytin'; ja taas: -
'Minä olen oleva hänen Isänsä, ja hän on oleva minun Poikani'?
Ja siitä, kun hän jälleen tuo esikoisensa maailmaan, hän sanoo: -
'Ja kumartakoot häntä kaikki Jumalan enkelit'."
Miten suuri onkaan Jumalan Poika!
Mutta huomatkaa myös, miten nöyrä Hän on!
Hän on suurempi kuin enkelit, Mooses ja Elia, -
mutta Hän itsekin nousee vuorelle rukoilemaan.
Se opettaa meille nöyryyttä.
Hän rukoili vuorella, ja Mooses ja Elia rohkaisivat Häntä.
He antoivat Hänelle tukensa.
Hän kuunteli, mitä sanottavaa heillä oli.
Messiaan oli täytettävä koko Toora ja kaikki Profeetat ja Kirjoitukset.
Miksei Daavid ollut siellä?
Siksi, että Messias edusti häntä, Israelin kuningasta.
Rukoilemme siksi, että tahdomme muuttua.
Rukouksen jälkeen -
kasvomme säteilevät Jumalan valoa.
Emme rukoile vaivautuneina ja epävarmoina siitä, kuuleeko Herra.
Olemme varmoja siitä, että kun nousemme sille vuorelle, -
korkealle yksinäisyyteen, -
Jumala vastaa meille.
Jos tulimme surullisina, lähdemme iloisina, -
jos tulimme raskain mielin, lähdemme helpottuneina, -
jos tulimme kahlittuina, lähdemme vapaina.
Sitä on oikea rukous.
Rukoilemme, että Pyhän Hengen pilvi laskeutuisi päällemme, -
ja kuulisimme, mitä sanottavaa Jumalalla on meille.
Avaamme myös Kirjoitukset rukoillen.
Myös Jumalan Sana vahvistaa ja rohkaisee meitä.
Emme lue sitä itseämme koko ajan syytellen, -
vaan kun luemme sitä, -
Jumala antaa meille rauhan, siunauksen ja voiman.
Niin meistä tulee Jeshua Messiaan todistajia, -
sen, että Hänen Sanansa on tosi, Hän on uskollinen, -
ja Hänen nimensä on pyhä, yli kaikkien nimien, -
mitä maailmassa on ollut, on, ja on tuleva.
Sitä varten rukoilemme.
Joskus olemme kuitenkin unen raskauttamia.
Haluamme vain nukkua ja laiskotella.
Meidän on kuitenkin noustava vuorelle ja rukoiltava.
Meidän on etsittävä Jumalan kasvoja ja kuultava, mitä Hän meille sanoo.
Hän tietää meitä paremmin.
En tiedä, missä tilanteessa nyt olet.
Ehkä sinulla on vaikeita haasteita. Kaikilla on joskus.
Ehkä olet hankalassa tilanteessa, etkä tiedä, miten selvitä siitä.
Sellaisissa tilanteissa rukoilemme voimaa Jumalalta.
Rukoilen, että teistä tulisi Messiaan todistajia.
Elämässä on erilaisia vaiheita.
Kun otamme Herran vastaan, -
"sydämen uskolla tullaan vanhurskaaksi -
ja suun tunnustuksella pelastutaan".
Se on tärkeä vaihe.
Se on Herran armoa. Emme itse tehneet mitään sen eteen.
Mutta mitä meissä tapahtuu, kun otamme vastaan evankeliumin?
Meistä tulee uskovia. Niin Uusi testamentti sanoo.
Uskomme Jumalan evankeliumin.
Evankeliumi on hyvä ja tosi uutinen siitä, -
että Jeshua kuoli syntiemme tähden -
ja nousi kuolleista vanhurskauttaakseen meidät.
Hän nousi taivaaseen ja palaa jonain päivänä.
Hän myös vuodatti Henkensä.
Siitä elämäntarinamme kuitenkin vasta alkaa.
Siitä tulee hengellinen seikkailu.
Uskoontulon jälkeen tulee seuraava vaihe, -
jossa meistä tulee Hänen opetuslapsiaan.
Siihen tarvitaan paikallisseurakuntia, jonne uskovat voivat kokoontua.
Siellä kuulemme Jeshuan äänen.
Sinne Jumala asettaa apostoleita, profeettoja, evankelistoja, -
paimenia ja opettajia Messiaan ruumiin rakentamiseksi.
Kuten Efesolaiskirje sanoo, -
ruumiin eri jäsenet kasvavat yhteen liitettyinä -
ja rakentuvat rakkaudessa.
Tarvitsemme opetuslapseutta.
Jos kukaan ei opeta meitä, olemme vaikeuksissa.
Siksi tarvitaan paikallisseurakunta ja opettaja vahvistamaan uskoamme.
Hän opettaa meille perusasiat alusta alkaen, -
sen, miksi Jeshua teki sen, ja siitä eteenpäin.
Meidän ei kuitenkaan pidä pysähtyä opetuslapseuteen.
Emme voi koko ajan olla opetuslapsia.
Olemme tietysti aina Jeshuan opetuslapsia, -
mutta jossain vaiheessa meistä pitäisi tulla todistajia.
Pietarista ja muista opetuslapsista tuli ensin uskovia, -
ja sitten opetuslapsia.
He olivat tietysti edelleen uskovia, -
mutta he nousivat seuraavalle portaalle -
vaeltaessaan Herran kanssa.
Sitten Herra lähetti heidät palvelemaan.
"Olette olleet hyviä opetuslapsia. Olette kuulleet minua.
Ei haittaa, vaikka olisitte epäonnistuneetkin, -
mutta minun on nyt aika lähteä.
En voi olla enää kanssanne. Menen valmistamaan teille sijaa.
Mutta kun Pyhä Henki tulee teihin, teistä tulee minun todistajiani."
Tähän vaiheeseen Jumala tahtoo meidät kaikki.
Jokaisessa vaiheessa on tärkeää kuulla Jeshuan ääntä, -
elävän Jumalan Henkeä.
Rukoilen Jeshua Messiaan nimessä, -
että se, mitä tänään kuulimme, toteutuisi elämässämme.
Rohkaiskoon Jumala teitä Pyhässä Hengessään, -
että kuulisimme Jumalan Pojan äänen ja kunnioittaisimme Häntä, -
sillä Hän on Kuningas.
Isä, pyydän, että Toora, Profeetat, Kirjoitukset ja Uusi testamentti -
olkoot meille elämäksi, ei kuolemaksi.
Tehköön tämä kirja meidät eläviksi.
Kuulkaamme Pyhän Hengen ääntä -
sekä sisällämme että ulkopuolellamme, -
Jeshua Messiaan nimessä.
Tämä oli tärkeä ja syvällinen opetus, mutta silti yksinkertainen.
Kun elämme näin, saamme niittää Herran siunausta.
Hän tahtoo siunata meitä.
Jos tämä kosketti sydäntäsi, kirjoita meille!
Anna meille mahdollisuus kasvaa ja rohkaistua!
Ja jos et pitänyt tästä, kirjoita siitäkin!
Ehkä meillä on jotain korjattavaa.
Otamme myös kritiikin avomielin vastaan.
Odotamme palautteita teiltä, rakkailta katsojiltamme.
Teemme kaiken evankeliumin ja Jumalan Pojan tähden.
Shalom Jerusalemista, Jumala siunatkoon teitä!
Suomennos: Hannele Lehtoranta